Document ID: 32001R1034

Komission asetus (EY) N:o 1034/2001,
annettu 29 päivänä toukokuuta 2001,
neuvoston asetuksen (EY) N:o 1804/98 soveltamista koskevista yksityiskohtaisista säännöistä CN-koodeihin 2303 10 19 ja 2309 90 20 kuuluvien, Amerikan yhdysvalloista peräisin olevien maissitärkkelyksen valmistuksen jätetuotteiden tuontiin sovellettavan tariffikiintiön avaamisen osalta asetuksen (EY) N:o 6/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon CN-koodeihin 2303 10 19 ja 2309 90 20 kuuluviin maissitärkkelyksen valmistuksen jätetuotteisiin sovellettavasta autonomisesta tullista ja CN-koodeihin 2303 10 19 ja 2309 90 20 kuuluvien, Amerikan yhdysvalloista peräisin olevien maissitärkkelyksen valmistuksen jätetuotteiden (maissigluteiinirehun) tuontiin sovellettavasta tariffikiintiöstä 14 päivänä elokuuta 1998 annetun neuvoston asetuksen (EY) N:o 1804/98(1) ja erityisesti sen 5 artiklan,
sekä katsoo seuraavaa:
(1) Komission asetuksessa (EY) N:o 6/2001(2) avattiin tariffikiintiö Amerikan yhdysvalloista peräisin oleville maissitärkkelyksen valmistuksen jätetuotteille viidennestä päivästä sen jälkeen, kun WTO:n riitojenratkaisuelin on tehnyt päätöksensä, jonka mukaan Amerikan yhdysvaltojen muun muassa yhteisöstä peräisin olevan vehnägluteenin tuonnin määrällisenä rajoituksena toteuttama suojatoimenpide ei ole WTO-sopimusten mukainen. Kyseinen päätös tehtiin 19 päivänä tammikuuta 2001. Tämän vuoksi kiintiö avattiin 24 päivänä tammikuuta 2001.
(2) Kiintiön lopullisena avaamisajankohtana käytettävissä olevan tietämyksen perusteella kiintiön määrää olisi muutettava suhteessa sen ajan kestoon, jonka kiintiö on avoinna, toisin sanoen 128 päivää 24 päivästä tammikuuta 2001 31 päivään toukokuuta 2001. Tämän vuoksi kiintiön määrää olisi muutettava 128/365:aan asetuksessa (EY) N:o 1804/98 täydelle kiintiövuodelle säädetystä 2730000 tonnin määrästä, toisin sanoen 957370 tonniin.
(3) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 6/2001 liite seuraavasti:
"LIITE
TAULUKON PAIKKA "
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 2001.

Labels: 3
17
18
15